**Obrazloženje Posebnog dijela financijskog plana Državnog zavoda za intelektualno vlasništvo (2025-2027)**

**08012 Sažetak djelokruga Državnog zavoda za intelektualno vlasništvo**

Državni zavod za intelektualno vlasništvo (DZIV-a) obavlja sljedeće poslove i zadatke iz svoje nadležnosti:

* razvoj zakonodavnog okvira za zaštitu industrijskog vlasništva usklađen s pravnim okvirom Europske unije i međunarodnim pravnim okvirom te nacionalnim strateškim okvirom;
* osiguravanje kvalitetne i učinkovite provedbe postupaka za priznanje prava industrijskog vlasništva na teritoriju Republike Hrvatske (RH), koje DZIV provodi samostalno ili putem odgovarajućih međunarodnih i europskih sustava u kojima RH sudjeluje;
* osiguravanje, učinkovitog i poticajnog sustava zaštite autorskih i srodnih prava, usklađenog s tehnološkim razvojem, kroz razvoj odgovarajućeg zakonodavnog okvira, nadzor nad sustavom kolektivnog ostvarivanja prava te provedbu i razvoj prateće stručne djelatnosti;
* zastupanje interesa RH u razvoju zajedničkog zakonodavnog i institucionalnog okvira Europske unije u području intelektualnog vlasništva;
* zastupanje interesa i jačanje utjecaja RH u međunarodnim (europskim i svjetskim) organizacijama i tijelima Europske unije iz područja intelektualnog vlasništva te daljnji razvoj članstva u međunarodnim konvencijama i ugovorima u skladu s ciljevima razvoja nacionalnog sustava intelektualnog vlasništva;
* osiguravanje provedbe obveza iz međunarodnih konvencija i ugovora iz područja intelektualnog vlasništva kojih je RH članica i koje su u nadležnosti DZIV-a;
* doprinos razvoju učinkovitog nacionalnog sustava provedbe prava intelektualnog vlasništva, uključujući suzbijanje prometa krivotvorenim proizvodima i piratstva, u suradnji i uz koordinaciju s tijelima za provedbu prava te drugim dionicima sustava iz javnog i privatnog sektora;
* doprinos razvoju primjene prava intelektualnog vlasništva u relevantnim gospodarskim i društvenim sektorima radi jačanja inovacijskih i kreativnih djelatnosti te jačanja konkurentnosti relevantnih sektora;
* održavanje i razvoj nacionalnih digitalnih registara industrijskog vlasništva te razvoj i održavanje pratećih nacionalnih i međunarodnih digitalnih servisa i e-usluga;
* razvoj javnih informacijskih i stručnih usluga te potpore korisnicima sustava zaštite i primjene intelektualnog vlasništva u suradnji s drugim dionicima nacionalnog inovacijskog sustava i sektora kreativnih i kulturnih industrija.

Navedena djelatnost DZIV-a temelji se na obavljanju specijalističkih poslova za koje su nužni visokoobrazovani kadrovi sa specijalističkim znanjima iz različitih područja intelektualnog vlasništva te iz pojedinih područja tehnike i tehnologije, kao i na potpornim složenim poslovnim informatičkim i komunikacijskim sustavima, s obzirom na međupovezanost nacionalnog sustava intelektualnog vlasništva s europskim i međunarodnim sustavom te rastući stupanj digitalizacije poslovanja gospodarstva, javne uprave te europskih i međunarodnih organizacija iz područja intelektualnog vlasništva. Iz tih razloga najveći dio planiranih ukupnih rashoda, osobito rashoda financiranih s izvora 11, odnosi se na rashode za zaposlene (skupina 31), dok najznačajnije materijalne rashode čine rashodi za održavanje i razvoj digitalnog poslovanja DZIV-a, koji se financiraju kako s izvora 11 tako i s izvora 43- T.

Slijedom navedenog, od ukupnih planiranih rashoda financiranih s izvora 11 za 2025. godinu, 94,8% odnosi se na rashode za zaposlene (skupina 31), 5% na materijalne rashode (skupina 32) te 0,2% na financijske rashode i na rashode za nabavu nefinancijske imovine (skupina 34 i 42).

Razlog izuzetno visokom udjelu rashoda za zaposlene u izvoru financiranja je zbog ograničenja sredstava dodijeljenih u iznosima limita od nadležnog razdjela. Zbog intelektualnim radom intenzivne djelatnosti Zavoda, i sadašnjom nezadovoljavajućom razinom zaposlenosti od 66% (prema propisima o unutarnjem ustrojstvu DZIV-a) te nužnosti novozapošljavanja, planira se do kraja 2024. zaposliti 2 osobe (i postignuti broj zaposlenika od 88 osoba) te još 3 u 2025.godini i jedna u 2027.godini.

Rashodi u skupini 42 (rashodi za nabavu nefinancijske imovine) s izvora 11 se planiraju za neophodnu zamjenu dotrajale opreme za grijanje, ventilaciju i hlađenje, te u manjem dijelu za nabavu nove informatičke opreme. Većim dijelom se ta aktivnost planira na izvoru 43-T s obzirom na to da je informatička opremljenost u velikom dijelu uvjet međupovezanosti nacionalnog sustava intelektualnog vlasništva s europskim i međunarodnim sustavom i odgovarajućim projektom suradnje.

U skupini 32 (materijalni rashodi) ukupno planirani (na svim izvorima) za 2025. godinu su za 33% viši od tekućeg plana 2024. godine. Međutim, na razini izvora 11, za 2025. ova je skupina je planirana tek na razini 53% iznosa skupine izvršenja 2023. godine (dok je ova skupina za 2024. planirana na razini od 60% od materijalnih rashoda izvora 11 iz 2023.), a iz razloga nedostatno dodijeljenih limita od strane razdjela. Ukupno povećanje materijalnih rashoda se prije svega odnosi na izradu i uvođenje Sustava elektroničkog uredskog poslovanja (SEUP) i Sustava upravljanja dokumentacijom (DMS), na održavanje postojećih i nabavu dodatnih softverskih licenci za potrebe razvoja digitalnog poslovanja, na nadogradnju i održavanje aplikativnih sustava, na povećane troškove komunikacijskog povezivanja i prijenosa podataka putem komunikacijske mreže javnih tijela HITRONet, na neophodnu zamjenu dotrajale informatičke opreme i sl.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| 08012 Državni zavod za intelektualno vlasništvo |  |  |  |  |  |  |

### 3801 ULAGANJE U ZNANSTVENO ISTRAŽIVAČKU DJELATNOST

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| 3801 |  |  |  |  |  |  |

**Cilj 1. Povećati kvalitetu i učinkovitost sustava zaštite prava industrijskog vlasništva**

**Cilj 2. Povećati kvalitetu i učinkovitost sustava zaštite autorskih i srodnih prava**

**Cilj 3. Povećati učinkovitost sustava provedbe prava intelektualnog vlasništva**

**Cilj 4. Povećati stupanj korištenja sustava zaštite intelektualnog vlasništva od strane domaćih subjekata**

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Povećanje broja prijava industrijskog vlasništva domaćih prijavitelja u nacionalnim postupcima | Ukupni broj prijava za zaštitu patenata (nacionalne prijave, PCT prijave – nacionalna faza), žiga (nacionalne prijave) i industrijskog dizajna (nacionalne prijave) – ne uključuje prijave za jedinstvenu zaštitu na ukupnom teritoriju Europske unije (žig i registrirani dizajn Europske unije) | % | 1417  (2023) | DZIV | 2% | 4% | 6% |
| Povećanje broja prijava industrijskog vlasništva domaćih prijavitelja u europskim postupcima | Ukupni broj nacionalnih prijavitelja (prijavitelji iz RH) industrijskog vlasništva pri Europskoj patentnoj organizaciji (EPO) i pri Uredu Europske unije za intelektualno vlasništvo (EUIPO) | % | 577  (2023) | DZIV | 5% | 7% | 9% |
| Povećanje vrijednosti Globalnog inovacijskog indeksa Hrvatske u kategorijama rezultata inovacijskih i kreativnih djelatnosti koji uključuju prava intelektualnog vlasništva (zbroj vrijednosti parametara) | Ukupno rezultati u području znanja i tehnologije (Knowledge and technology outputs) + rezultati u području kreativnih djelatnosti (Cretaive outputs) | Vrijednost pokazatelja | 31,4 (Knowledge and technology outputs 31,3; Creative outputs 31,5)  (2024.) | WIPO Global Innovation Index | >62,8 | >62,8 | >62,8 |

### A763000 ADMINISTRACIJA I UPRAVLJANJE DRŽAVNOG ZAVODA ZA INTELEKTUALNO VLASNIŠTVO

**Zakonske i druge pravne osnove**

* Zakon o ustrojstvu i djelokrugu ministarstava i drugih središnjih tijela državne uprave,
* Zakon o patentu,
* Zakon o žigu,
* Zakon o oznakama zemljopisnog podrijetla i oznakama izvornosti proizvoda i usluga,
* Zakon o zaštiti topografija poluvodičkih proizvoda,
* Zakon o industrijskom dizajnu,
* Zakon o autorskom pravu i srodnim pravima,
* Zakon o zaštiti neobjavljenih informacija s tržišnom vrijednosti,
* Zakon o naknadama u području intelektualnog vlasništva,
* Uredba o naknadama za posebne troškove i troškove za pružanje informacijskih usluga Državnog zavoda za intelektualno vlasništvo,
* Uredba (EZ) br. 469/2009 o svjedodžbi o dodatnoj zaštiti za lijekove,
* Uredba (EZ) br. 1610/96 o uvođenju svjedodžbe o dodatnoj zaštiti za sredstva za zaštitu bilja,
* Ugovor o suradnji na području patenata (PCT),
* Pravilnik prema Ugovoru o suradnji na području patenata (PCT),
* Europska patentna konvencija (EPC 2000),
* Provedbeni pravilnik Europske patentne konvencije,
* Pravilnik o pristojbama uz Europsku patentnu konvenciju,
* Madridski sporazum o međunarodnoj registraciji žigova,
* Protokol koji se odnosi na Madridski sporazum o međunarodnoj registraciji žigova,
* Zajednički pravilnik uz Madridski sporazum o međunarodnoj registraciji žigova i Protokol koji se odnosi na Madridski sporazum i Izmjene i dopune Zajedničkog pravilnika,
* Haški sporazum o međunarodnoj registraciji industrijskog dizajna te Ženevski Akt Haškog sporazuma, Zajednički pravilnik prema Aktu Haškoga sporazuma iz 1999., 1960. i 1934. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A763000 |  |  |  |  |  |  |

Aktivnost Administracija i upravljanje obuhvaća sve redovne poslove i aktivnosti DZIV-a na ostvarenju propisane djelatnosti koja se odnosi na osiguravanje primjerenog sustava zaštite prava intelektualnog vlasništva na teritoriju Republike Hrvatske putem nacionalnog i nadnacionalnih sustava zaštite. Provedbom ove aktivnosti osigurava se:

* obavljanje propisanih upravnih i stručnih poslova koji se odnose na razvoj zakonodavnog okvira za zaštitu intelektualnog vlasništva;
* provedba postupaka za zaštitu prava industrijskog vlasništva i nadzor nad sustavom kolektivnog ostvarivanja autorskog i srodnih prava;
* razvoj i pružanje pratećih javnih stručnih usluga iz područja intelektualnog vlasništva;
* razvoj i održavanje javnih registara i baza podataka iz područja intelektualnog vlasništva te održavanje i razvoj prateće informacijske, podatkovne i mrežne infrastrukture;
* razvoj pratećih e-usluga;
* razvoj i provedba razmjene podataka s međunarodnim sustavima zaštite intelektualnog vlasništva te uključivanje u zajedničke informacijske sustave;
* sudjelovanje u razvoju zakonodavnog i institucionalnog okvira Europske unije u području intelektualnog vlasništva;
* obavljanje poslova službene europske i međunarodne suradnje s odgovarajućim državnim institucijama drugih zemalja, kao i odgovarajućim europskim i međunarodnim organizacijama;
* poslovi pripreme, zaključivanja i izvršavanje međunarodnih ugovora iz područja intelektualnog vlasništva;
* poslovi vezani uz predstavljanje Republike Hrvatske u europskim i međunarodnim organizacijama i stručnim tijelima iz područja intelektualnog vlasništva;
* ostali poslovi razvoja i unaprjeđenja ukupnog nacionalnog sustava intelektualnog vlasništva.

Od ukupnih planiranih rashoda financiranih s izvora 11 za 2025. godinu, 94,8% odnosi se na rashode za zaposlene (skupina 31), 5% na materijalne rashode (skupina 32) te 0,2% na financijske rashode i na rashode za nabavu nefinancijske imovine (skupina 34 i 42).

* Rashodi za zaposlene za 2025. godinu planirani su u visini prosječnog bruto (I) iznosa od 2.321 € za planirani broj od 91 zaposlenih. S obzirom na limite za rashode ovog izvora određene od strane razdjela, za 2027. godinu planirano je minimalno zapošljavanje od jednog novog zaposlenika. Rashodi su planirani na temelju razine materijalnih prava državnih službenika i dužnosnika propisanima aktima na snazi u listopadu 2024. godine.
* Materijalni rashodi obuhvaćaju rashode korištenja usluga i dobara koja se odnose na redovno poslovanje i obavljanje redovne djelatnosti DZIV-a (troškovi prijevoza zaposlenika na posao i s posla, službena putovanja, usluge telefona, pošte i prijevoza, usluge licenci i računalne usluge, zdravstvene usluge itd.). Najznačajnije kategorije materijalnih rashoda planiraju se za troškove prijevoza zaposlenika na posao i s posla (40%), službena putovanja (10%), usluge telefona, pošte i prijevoza (8% materijalnih rashoda), za usluge licenci (12%), za računalne usluge za potrebe redovnog održavanja računalnih (informatičkih) sustava i servisa (6% materijalnih rashoda), za zdravstvene preglede zaposlenika (8% materijalnih rashoda), dok ostale nespomenute usluge u manjim iznosima čine preostalih 16% ili približno 25.180 €.
* U okviru financijskih rashoda planiraju se troškovi bankarskih usluga i usluga platnog prometa te zateznih kamata, za sve godine planiranja u jednakom neznatnom iznosu od 35 EUR;
* Rashodi za nabavu nefinancijske imovine uključuju planirana sredstva za nužnu zamjenu dotrajalih klimatizacijskih uređaja (svake godine u iznosu od po 6.600 €) energetski učinkovitijima; minimalnu obnovu zastarjele uredske i komunikacijske opreme (u 2025. 1.000 €, u 2026. i u 2027.po 500 €/godišnje); te u 2027. nabavu novog neprekidnog izvora napajanja (UPS) za serversku sobu.

Rashodi financirani vlastitim sredstvima (izvor 31), koja čine akumulirani prihod od internog ugostiteljskog objekta koji je tijekom 2022. privremeno prestao s radom radi prestanka ugovornog odnosa s dosadašnjim voditeljem, planirani su u godišnjem iznosu od po 900 EUR za sve tri godine i najvećim se dijelom odnose na financiranje rashoda nabave robe za potrebe istog internog ugostiteljskog objekta za slučaj nastavka poslovanja ovog objekta.

Rashodi financirani s izvora 43 odnose se na prijenos (transfer) propisanih udjela prihoda državnog proračuna od uplaćenih propisanih nacionalnih naknada za održavanje u vrijednosti patenata od strane nositelja onih Europskih patenata koji se odnose na Republiku Hrvatsku, propisanih naknada za međunarodni postupak prijave patenta temeljem međunarodnog Ugovora o suradnji u području patenata (tzv. Ugovor PCT) od strane domaćih podnositelja te naknade podnositelja nacionalnih patenata za tražene posebne stručne usluge Europske patentne organizacije, prema Europskoj patentnoj organizaciji i Svjetskoj organizaciji za intelektualno vlasništvo sukladno međunarodnim obvezama Republike Hrvatske. Isti su planirani u iznosu 1.414.667 € u 2025. godini, a sukladno projekcijama rasta na temelju kumulativnog broja prava i procijenjenih trendova planirani su i iznosi za 2026. i 2027.godinu.

Planirani rashodi financirani s izvora 51 odnose se na troškove planiranih službenih putovanja zaposlenika DZIV-a za potrebe predstavljanja Republike Hrvatske na sastancima stručnih i radnih tijela Europske unije te dijelom refundirana od strane istih, za sve tri godine planiranja u jednakom iznosu od 15.558 €. Planirani rashod izvora je veći od tekuće 2024. godine, zbog predviđanja većeg broja službenih putovanja.

Rashodi za službena putovanja zaposlenika DZIV-a kao predstavnika Republike Hrvatske na sastanke stručnih i upravljačkih tijela Europske patentne organizacije te radnih grupa Europskog patentnog ureda kao izvršnog tijela te organizacije financiraju se s izvora 52 te su refundirani od strane Europskog patentnog ureda i predstavljaju najveći dio rashoda unutar ovog izvora (86%). Preostali udio u ovim rashodima čine planirani rashodi za druge aktivnosti koje se provode u suradnji s međunarodnim organizacijama (stručno usavršavanje zaposlenika DZIV-a putem programa međunarodnih organizacija, zajednička organizacija stručnih događanja i po potrebi angažmana vanjskih konzultanata na suradničkim aktivnostima i sl.).

### T763005 SURADNJA DZIV-a S EUROPSKIM UREDOM ZA ŽIGOVE I DIZAJN

**Zakonske i druge pravne osnove**

Uredba (EU) 2017/1001 Europskog parlamenta i Vijeća od 14. lipnja 2017. o žigu Europske unije, članak. 152.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| T763005 |  |  |  |  |  |  |

Temeljem ugovora o suradnji s Uredom Europske unije za intelektualno vlasništvo (EUIPO) i Državnog zavoda za intelektualno vlasništvo, koji se sklapaju na godišnjoj razini, provodi se suradnja propisana člankom 152. Uredbe (EU) 2017/1001 Europskog parlamenta i Vijeća od 14. lipnja 2017. o žigu Europske unije. Sukladno članku 152., EUIPO i središnji uredi za industrijsko vlasništvo država članica i Ured Beneluksa za intelektualno vlasništvo međusobno dobrovoljno surađuju radi promicanja konvergencije praksi i alata u području žigova i dizajna. Ta suradnja posebno obuhvaća:

1. razvoj zajedničkih standarda ispitivanja prijava za registraciju žigova;
2. stvaranje zajedničkih ili povezanih baza podataka i portala u svrhu pregleda, pretraživanja i klasifikacije žigova diljem EU-a;
3. stalno pružanje i razmjenu podataka i informacija, uključujući i rad popunjavanja baza podataka i portala iz točke (b);
4. uspostavljanje zajedničkih standarda i praksi kako bi se osigurala interoperabilnost između postupaka i sustava diljem EU-a te poboljšala njihova dosljednost, učinkovitost i djelotvornost;
5. dijeljenje informacija o pravima industrijskog vlasništva i postupcima, uključujući uzajamnu potporu službama za pomoć i informacijskim centrima;
6. razmjenu stručnih tehničkih znanja i pomoći u vezi s područjima iz točaka od (a) do (e).

EUIPO financijski podupire ove projekte u mjeri u kojoj je to potrebno kako bi se osiguralo učinkovito sudjelovanje središnjih ureda za industrijsko vlasništvo država članica i Ureda Beneluksa za intelektualno vlasništvo u tim projektima. Ta financijska potpora može biti u obliku bespovratnih sredstava i doprinosa u naravi. Korisnici bespovratnih sredstava jesu središnji uredi za industrijsko vlasništvo država članica i Ured Beneluksa za intelektualno vlasništvo. Bespovratna sredstva mogu se dodijeliti bez poziva za dostavu prijedloga u skladu s financijskim pravilima primjenjivima na EUIPO i s načelima postupaka dodjele bespovratnih sredstava sadržanima u Uredbi (EU, Euratom) br. 966/2012 Europskog parlamenta i Vijeća te u Delegiranoj uredbi Komisije (EU) br. 1268/2012. Uz to, EUIPO i relevantna nadležna tijela država članica dobrovoljno međusobno surađuju na promicanju podizanja svijesti o sustavu žigova i borbi protiv krivotvorenja. Takva suradnja uključuje projekte koji su posebno usmjereni na provedbu uspostavljenih standarda i prakse, kao i na organiziranje obrazovnih aktivnosti i aktivnosti osposobljavanja. Financijska potpora za te projekte primjenjuje se na odgovarajući način kao i za prethodno navedene projekte.

Financijski rashodi za ove aktivnosti financiraju se iz posebnih namjenskih prihoda temeljem namjenskih uplata Ureda Europske unije za intelektualno vlasništva (izvor 43), a planirana su sukladno ugovorenim aktivnostima koje se financiraju temeljem potpisanih ugovora za svaku godinu planiranja iz kojih proizlaze obveze DZIV-a.

Najznačajniji rashodi u 2025. godini planiraju se za računalne usluge (u 2025. su ovi rashodi predviđeni na 911.100 €, u 2026. na 390.234 €, u 2027. na 364.734 €), od toga je najveći iznos predviđen za izradu i uvođenje novog Sustava za elektronsko uredsko poslovanje (SEUP), troškove održavanja informatičke opreme i infrastrukture, korisničkih alata, troškove za potrebe razvoja informacijskog sustava DZIV-a u svrhu provedbe zajedničkih projekata razvoja digitalnih alata, razmjene podataka i informacija, osiguravanje kvalitete podataka i potrebne visoke razine neprekinute dostupnosti zajedničkih korisničkih servisa TMView i DesignView (sukladno s EUIPO-om ugovorenim standardima održavanja funkcionalnosti tih servisa, tzv. SLA), te za daljnju nadogradnju korisničkog sustava za elektroničko podnošenje nacionalnih prijava i drugih zahtjeva u postupcima registracije i održavanja u vrijednosti žiga i industrijskog dizajna koji se temelji na odgovarajućem sustavu EUIPO-a za istu namjenu.

Sljedeći po veličini su rashodi za zakupnine i najamnine (2025. u iznosu 147.177 €,; 2026.u iznosu 123.677 €; 2027. u iznosu 138.177 €), a unutar kojih prevladavaju rashodi za Microsoftove i druge licence te rashodi za usluge najma prostora i opreme za održavanje informacijsko-promotivnih nastupa DZIV-a na javnim priredbama s ciljem poticanja korištenja sustava zaštite intelektualnog vlasništva radi povećanja učinkovitosti inovacijskih i tržišnih aktivnosti poduzeća i drugih subjekata.

Rashodi za nabavu nefinancijske imovine uključuju planirana sredstva u iznosu od 50.100 € za 2025., 56.500 € za 2026. godinu te 56.900 € za 2027. godinu, za nabavu potrebne informatičko-komunikacijske opreme (prvenstveno računalne opreme). Radi se o predviđenoj zamjeni dotrajale i zastarjele informatičke opreme.

U materijalnim rashodima ovog izvora alocirani su rashodi poštarine i internetskog pristupa (Hitronet usluge), kao i rashodi za uredski materijal, za obje kategorije u 2025. u ukupnom iznosu 126.275 €, u 2026. u ukupnom iznosu 138.925 €; u 2027. u ukupnom iznosu 152.125 €. Ovi rashodi se odnose na rashode temeljnog poslovanja za koje nisu osigurana dovoljna sredstva na izvoru 11.

Za sudjelovanje u programima usklađivanja zajedničke prakse (konvergencija praksi) i službena putovanja vezana uz provedbu programa planirana su sredstva za službena putovanja i stručno usavršavanje u godišnjem iznosu od 46.082 € za 2025., 57.548 € za 2026., i 71.750 € za 2027. godinu.

Sredstva u godišnjem iznosu od 32.925 € planirana su za rashode za usluge promidžbe i informiranja jednako za sve tri godine planiranja. Usluge promidžbe i informiranja uključuju usluge praćenja i analize objava o intelektualnom vlasništvu u medijima radi praćenja učinka djelatnosti i projektnih aktivnosti, u iznosu od 11.750 €, te usluge provođenja komunikacije u vezi djelatnosti i projektnih aktivnosti na društvenim mrežama, u iznosu od 21.175 €.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Postotak provedenih aktivnosti/projekata u odnosu na planirane temeljem godišnjih ugovora o suradnji s EUIPO-om (godišnje) | Postotak provedenih aktivnosti/projekata u odnosu na planirane temeljem godišnjih ugovora o suradnji s EUIPO-om | % | 100  (2023.) | DZIV | 100 | 100 | 100 |